Sletten senter og hele anlegget, med tilliggende boligblokk, ble bygget over 10 mål beitemark. Det startet med 19 butikker fordelt på 3 400 kvadratmeter. Senteret er blitt utvidet og modernisert, sist i 2006. Man har beholdt U-formen, mens arealet på plassen mellom byggene er blitt noe redusert og brukes til rekreasjon istedenfor parkering. Underetasjen er blitt parkeringsanlegg. Anlegget ligger vestvendt, med utsikt over rekreasjonsområder, Tveitevannet og Slettebakken skole.